
1. NOM DEL PROGRAMA 


Interpolació a trossos (nom d'arxiu INTTROS). 


2. AUTOR 
Joaquim Castellsaguer i Guanyabens 


formant part del GRUP EIX amb Carles Bailo i Mompart 
Carles Barceló i Vidal 
Antoni Gomà i Nasarre 
Ferran Ruiz i Tarragó 
Joan Antoni Sellarès i Chiva 


3. 0. TEMATICA 


Representa la interpolació global i quatre formes 
d'interpolació a trossos d'un conjunt de dades, 
permet de comparar-les i estudiar l'efecte de la seva 
variació. 


4. OBJECTIUS 


Es tracta del segon d'un conjunt de dos programes dedicats a la 
interpolació, essent el primer el dedicat a la Interpolació 
global. 

Llur objectiu és facilitar la comprensió d'aquest concepte bàsic 
del càlcul numèric, concretat en aquest programa en els segúents 
aspectes: 


-— Obtenir el traçat de gràfiques de diferent complexitat que 
passin per un conjunt donat de punts. 


- Observar les particularitats i els avantatges de cada mètode 
quant a l'oscillació, l'estabilitat i la regularitat. 


- Introduir a l'ús de la dúinterpolació en les tècniques de 
disseny, estadístiques, etc. 

5. FONAMENTACIÓ TEÒRICA 


Donat un conjunt de n parells (x(i),y(i)) de nombres reals, 
anomenats dades de la interpolació, tals que x(i)eox(j) si ixcj, 
llavors és possible trobar una funció contínua F(x) tal que per a 
tota i sigui F(x(i))sy(i), i que sigui: 


1) una funció polinòmica de grau n (interpolació global) 


2) una funció lineal a trossos i per tant no derivable 
(interpolació lineal) 


3) una funció quadràtica a trossos no necessàriament derivable 
(interpolació parabòlica). 

La seva gràfica està formada per arcs de paràbola, cadascun dels 
quals ve determinat per l'exigència de passar per tres dades 
consecutives. 


4) una funció quadràtica a trossos i derivable (interpolació 
parabòlica derivable). 

La seva gràfica està formada per arcs de paràbola, el primer dels 
quals ve determinat per les tres primeres dades i els altres per 
dues dades consecutives úi la condició de derivabilitat en la 
primera d'elles. 


5) una funció cúbica a trossos i derivable 9(interpolació cúbica 
derivable). 

La seva gràfica està formada per arcs de cúbica, el primer dels 
quals uneix les quatre primeres dades i ve determinat per elles, 
i Cadascun dels altres ve determinat per les dues 9vdades 
consecutives entre les quals es traça i per la seguent, úi per la 
condició de derivabilitat en la primera d'elles. 


Hi ha moltes altres possibilitats de determinació de la funció 
F(X), però no són objecte d'aquest programa. 


6. PLANTEJAMENT METODOLÒGIC 


La conveniència d'una aproximació -ni que sigui, com en aquest 
cas, breu i parcial- a la úinterpolació a trossos sorgeix 
naturalment de les insuficiències detectades en el treball 
pràctic amb la dúinterpolació polinòmica global. La simplicitat de 
la construcció algorísmica d'aquesta emmascara sovint el seu 
caràcter insatisfactori quant a l'aspecte gràfic: obtenir una 
corba convenient que passi per uns punts prèviament establerts. 


Aquest aspecte és el primordial en aquelles aplicacions que no 
comporten un càlcul numèric explícit, entre les quals hi ha: 

-— El traçat de la corba representativa de l'evolució de certa 
magnitud mesurada en forma discreta. 


—- La "determinació de perfils" que generalment es duu a terme amb 
recursos matemàtics molt més sofisticats 90v(corbes de Bezier, 
splines, etc.). 


Hom no acostuma a trobar cap d'aquestes questions en l'actual 


ensenyament mitjà. Això dóna a aquest programa. unes 
característiques especials. Sembla possible que l'experimentació 
aporti noves formes d'utilització interessants pt 
interdisciplinàries, lligades a les gràfiques d'evolució 


(científiques, estadístiques) úi a certes modalitats de disseny. 
Des d'aquest punt de vista el programa tal com està confegit és 
totalment insuficient. 


El tema queda doncs configurat com una prolongació del tema 
genèric "Interpolació" i té interès matemàtic autònom en aspectes 
com les condicions necessàries per a les seves construccions 
(problema dels coeficients indeterminats") úi la seva implicació 
directa en els mètodes d'integració numèrica (regles dels 
trapezis, de Simpson, etc.). 


7. CONEIXEMENTS PREVIS 


Els alumnes als quals aquest programa vagi destinat han de 
conèixer: 


— El problema de la dúinterpolació úi les situacions en que es 
presenta. 


— L'existència del polinomi d'interpolació global i les seves 
particularitats. 


— El concepte de derivabilitat per a una funció definida a 
trossos. 


-— Les formes bàsiques de les gràfiques de les funcions 
polinòmiques. 


Convé, sobretot, que tinguin la màxima curiositat possible. Tota 
la ciència, hom ha dit, prové de la curiositat dels homes i de la 
seva poca vista. 

8. NIVELL 


El programa admet una lectura purament visual i bastant 
independent del seu contingut matemàtic, la qual cosa fa 
possible utilitzar-lo en diversos cursos. Això no obstant, i com 
ja s'ha dit abans, el seu lloc natural és el tema "Interpolació" 
de l'actual programa de C.O.U. 


9. ESTRUCTURA DEL PROGRAMA 


Queda reflectida en el diagrama de la figura 1, on es veu 
l'estructura bàsica del menú amb 9 opcions, els moments 
d'introducció de dades i les possibilitats de sortida. 

El final de cadascuna de les opcions porta de nou al menú 
principal i permet de recòrrer-lo en un ordre qualsevol. Quan el 
conjunt de dades és modificat per l'execució de les opcions 7 i 8 
els seus valors són conservats fins que torni a triar-se una 
d'aquestes opcions. Un missatge demana llavors si volem continuar 
amb el darrer conjunt o retornar a l'anterior. En tot cas, les 
dades que no són elegides es perden a partir d'aquest moment. 


10. IMPLEMENTACIO DIDACTICA 


El programa s'inicia amb l'elecció del nombre de dades i amb 
l'entrada d'aquestes. Cada dada és una parella 9ò(abscissa, 
ordenada) 0úi poden introduir-se en un ordre qualsevol. Les dades 
poden, en un primer moment, haver estat triades arbitràriament, 
si bé és més interessant haver-les obtingut de problemes i de 
situacions reals (vegi's respecte a això la documentació del 
programa "Interpolació polinòmica"). 


En el menú que apareix a continuació hom pot distingir dos 
conjunts diferents d'opcions: 


-— les que presenten la gràfica corresponent a un dels tipus 
d'interpolació previstos: 


1.polinòmica global 
2.lineal 

3.parabòlica 
4.parabòlica derivable 
5.cúbica derivable 


o bé (opció 6) la de dues d'aquestes gràfiques simultàniament i 
per a un mateix conjunt de dades. 

-— les que permeten modificar el nombre i el valor de les dades 
(opcions 7 i 8) per passar després a les gràfiques. 


Totes les opcions són independents entre si i poden combinar- se 
en qualsevol manera. 


Una possible lectura del programa comença fent aparèixer 
separadament els cinc tipus de gràfica per a un mateix conjunt de 
dades, 0úi comentant la seva construcció úi peculiaritats. L'ordre 
que es segueixi depèn de les circumstàncies didàctiques: si hom 
ha utilitzat prèviament el programa "Interpolació polinòmica", és 
natural veure d'entrada l'opció 1, que n'és un recordatori. En un 
altre cas pot semblar més lògic seguir l'ordre creixent de graus 
i principiar per la interpolació lineal. 


Tenim un exemple amb dades arbitràries a les figures 2 a 6, amb 
les dades (el)s (2,1), (3,1), (4,3), (5,1), (6,1), (7,1) i un 
altre exemple amb dades reals a les figures 7 a 11, que mostren 
diferents versions de la gràfica d'evolució del nombre absolut de 
matrimonis civils a Barcelona entre 1967 i 1981. 


La interpolació lineal és molt senzilla i fàcilment comprensible. 
Gairebé tots els alumnes l'han emprada dúinadequadament en la 
primera iniciació a la construcció per punts de la gràfica d'una 
funció. Pot passar-se per ella molt breument en una primera 
aproximació, remarcant si de cas dues coses: 

— la seva manca de derivabilitat en els punts corresponents a les 
dades. 

— el fet, més anecdòtic, que no sortirà mai de la "finestra 
gràfica" o, en termes matemàtics, que està afitada per les 
ordenades extremes de les dades. 


Passant llavors a la interpolació parabòlica pot aparèixer també 
molt visiblement la no derivabilitat. Aquest és el cas en què els 
diferents arcs que formen la gràfica poden posar-se més de 
manifest i ésser identificats com a arcs de paràbola determinats 
per tres punts. Els alumnes han de raonar que són tres els punts 
necessaris, car són també tres els coeficients d'una paràbola. 

Un exemple adequat farà que l'exigència de derivabilitat sigui 
ara, fins i tot, més estètica que no pas matemàtica, i la 
interpolació parabòlica derivable quedarà naturalment 
justificada. 


La jinterpolació cúbica no presenta novetats substancials des 
d'aquest punt de vista. És convenient preparar-ne algun exemple 
en què aparegui un arc amb un punt d'inflexió visible, que el 
faci clarament distingible d'un arc de paràbola. 


El recorregut dels cinc tipus fonamentals sobre unes mateixes 
dades haurà mostrat algunes disparitats -potser molt notables- 
entre les gràfiques obtingudes. La segona fase d'ús del programa 
insisteix en aquest punt, fent servir l'opció 6 per superposar en 

una mateixa imatge dues d'aquestes gràfiques. Pot ésser excessiu 
analitzar els 10 parells possibles, entre els quals alguns 
semblen més interessants: 

— el cas més senzill i el que ho és menys (2 i 1) 

— les dues formes parabòliques (3 i 4) 

— les dues formes derivables (4 i 5) 


El veritable centre d'interés del programa es troba en l'exercici 
de les opcions 7 i 8. 


En l'opció 7 "Modificació d'una dada" el programa presenta les 
dades actuals i demana la modificació que hom en desitgi, només 
quant a l'ordenada. Un cop modificada podem dirigir-nos a les 
opcions 1 a 5 úi comparar, en cada cas, l'alteració que aquest 
canvi ha produit en la gràfica. Aquesta comparació no es permet 
si hom tria l'opció 6, ja que hi hauria 4 gràfiques en pantalla i 
l'estudi no en sortiria gens afavorit. 


L'abast de l'alteració depèn, en principi, del tipus 
d'interpolació i, més exactament, de la seva regularitat. En el 
Cas lineal la modificació d'una dada afecta només els dos 
segments que la uneixen amb les adjacents i l'alteració és 
mínima. En anar augmentant el grau l'entorn on la variació es fa 
sentir va eixamplant-se fins arribar a la interpolació global, on 
l'efecte és també global. 

Cal mostrar als alumnes, amb exemples ben triats, aquesta relació 
discordant entre "suavitat" i "estabilitat" de la gràfica, i 
justificar-la amb els principis que regeixen la seva construcció, 
fent intervenir en la determinació de cada fragment els valors 
presos en punts progressivament allunyats dels seus extrems. 


L'opció 8 "Augment del nombre de dades" permet d'elegir les noves 
dades que hom desitgi sense ultrapassar el nombre de 20, i 
continuar com en l'opció 7. És natural afegir una dada cada 
vegada, perquè quedin evidenciats els fenòmens que puguin 
produir-se. Aquests tenen un interès teòric secundari davant dels 
mencionats en l'opció 7, i obeeixen en general a les mateixes 
regles i consideracions. 

Els efectes de l'addició d'una dada varien molt amb la posició 
d'aquesta. Si l'abscissa de la dada nova és més gran que les 
abscisses de les anteriors es produeix el que en una sèrie 
temporal hom podria dir "extrapolació cap al futur". Com que la 
gràfica ha estat construida començant per l'arc més a l'esquerra 
la part ja dibuixada es manté inalterada i només s'afegeix un nou 
arc. Amb l'excepció de la dúinterpolació global, doncs, la 
prolongació d'una sèrie de dades no afecta els valors anteriors. 
Quan la dada afegida es situa a l'esquerra de les anteriors o en 
mig d'elles les alteracions produides poden descriure's segons 
les mateixes pautes que en la variació d'una dada. 

11. INSTRUCCIONS I COMENTARIS DE FUNCIONAMENT 
El programa es posa en marxa escrivint el seu nom INTTROS. 


El nombre de dades està limitat a 20 per les restriccions que 
imposa la pantalla a la presentació del conjunt de dades úi a la 
saturació que amb tal nombre es produeix a les gràfiques. No 
s'admeten menys de 5 dades car llavors els diferents mètodes són 
pràcticament idèntics i en alguns casos no poden dur-se a terme 
els càlculs per manca de punts suficients per a establir les 
equacions. 


Excepte en la dinterpolació global, un nombre gran de dades pot 
ésser més revelador de certs fenomens que un de petit. Cal tenir 
en compte que el temps d'execució dels algorismes és proporcional 
al nombre de dades i, en el cas global, al seu quadrat. 


La naturalesa de la interpolació parabòlica exigeix un nombre 
imparell de dades, úi el programa refusa la seva realització si 
això no es compleix. Si un augment del nombre de dades canvia la 
paritat ja no hi ha dúinconvenient, però no podrà realitzar-se la 
comparació de la interpolació parabòlica amb l'efectuada amb les 
dades anteriors, com és natural. 


Les gràfiques apareixen referides a dos segments graduats de 
forma diferent per a abscisses i ordenades, per tal que puguin 
utilitzar-se en la major part de situacions reals, on corresponen 
a Ordres de magnitud molt diferents. Els punts que representen 
les dades de la dinterpolació sempre són visibles i estan 
especialment ressaltats: però la gràfica pot quedar parcialment 
fora del camp de dibuix i llavors, si es creu convenient, pot 
reduir-se fins a fer-se visible. Aquesta reducció és factible per 
a abscisses i ordenades separadament úi permet també de posar la 
mateixa escala als dos eixos. 

El canvi d'escala és factible tant per ampliar com per reduir les 
figures, Àúi tant si a la pantalla hi ha una gràfica com dues, i 
pot reiterar-se. En cas d'augment de l'escala cal esperar que es 
perdi la visió d'alguna de les dades. 


En el càlcul de la dinterpolació global el programa empra 
l'algorisme de Lagrange, úi en els casos 3,4 i 5 resol un sistema 
de 4 equacions lineals com a màxim, plantejat pel mètode dels 
coeficients indeterminats. En la interpolació lineal no es porta 
a terme cap càlcul. 


En alguns casos quan el nombre de dades és gran i la seva 
magnitud molt dispar pot produir-se una distorsió exagerada en la 
gràfica que faci impossible el seu correcte traçat. En aquest cas 
l'usuari és informat de la circumstància i invitat a reduir 
l'escala de la representació o a dirigir-se a un altre punt del 
menú. 

Matrimonis civils a Barcelona, de 1967 a 1981 

